Μαρίνα Δίζη

Η Μαρίνα Δίζη-Πατσουρέα του Πέτρου (Αθήνα, 15 Μαΐου 1952) είναι Ελληνίδα πολιτικός, που υπήρξε βουλευτής με τους Οικολόγους Εναλλακτικούς από το 1989 ως το 1990. Είναι το πρώτο πρόσωπο που εξελέγη μέλος του ελληνικού κοινοβουλίου με οικολογικό κόμμα.

Γεννήθηκε στην Αθήνα. Έκανε σπουδές στη διοίκηση επιχειρήσεων και αποφοίτησε από τη Γαλλική Ακαδημία.Βιογραφικό  Εξελέγη βουλευτίνα Α΄ Αθηνών στις εκλογές που διεξήχθησαν τον Νοέμβριο του 1989.Θητεία στο Κοινοβούλιο, ιστοσελίδα Βουλής των Ελλήνων, ανάκτηση 25-7-2015.
Είναι παντρεμένη με 1 κόρη.

Έγινε γνωστή από το επεισόδιο που προκάλεσε στη Βουλή με σκοπό να ευαισθητοποιήσει τους συναδέλφους της για το πρόβλημα του νέφους.Αφού μοίρασε λουλούδια, άνοιξε πανό για το... νέφος!, Τα Νέα, 14-2-2012. Το επεισόδιο έγινε στις 3 Μαρτίου 1990, στη διάρκεια της τρίτης ψηφοφορίας για την εκλογή Προέδρου της Δημοκρατίας.
Στην πρώτη ψηφοφορία για την εκλογή προέδρου (Φεβρ. 1990) απείχε.Χρονικό του 20ού αιώνα, 1990, εκδόσεις Τέσσερα Έψιλον, σελ. 30. Στις 27 Φεβρουαρίου και η δεύτερη ψηφοφορία απέβη άκαρπη. Στην τρίτη ψηφοφορία η Δίζη άνοιξε ξαφνικά ένα πανό που έγραφε "Σταματήστε το θέατρο για το συν ένα, τον πρόεδρο και το νέφος".Χρονικό του 20ού αιώνα, 1990, εκδόσεις Τέσσερα Έψιλον, σελ. 33.  Την ίδια στιγμή, και ενώ ο πρόεδρος της Βουλής Αθανάσιος Τσαλδάρης προσπαθούσε να την ανακαλέσει σε τάξη, δεκάδες οπαδοί της βουλευτίνας την επευφημούσαν ρίχνοντας από τα θεωρεία γαρίφαλα στο χώρο της Βουλής. Την επομένη παραιτήθηκε σε ένδειξη διαμαρτυρίας για το επεισόδιο από βουλευτίνα η Άννα Συνοδινού.Μαρίλης Μαργωμένου,  Έλληνες βουλευτές στα πρόθυρα νευρικής κρίσης, Καθημερινή, ηλεκτρονική έκδοση 12-1-2008, ανάκτηση 25-7-2015.

 Παραπομπές 

Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με τους Οικολόγους Εναλλακτικούς